སྤྱི་ལོ་༢༠༡༤ལོའི་སྤྱི་ཟླ་༡༢པའི་ཚེས་༩ཉིན་ཀན་སུའུ་ཞིང་ཆེན་ཀན་ལྷོ་ཁུལ་རྨ་ཆུ་རྫོང་དུ་ངེད་བཙན་པོའི་མགར་གྱི་དྲ་བས་༢༠༡༤ལོའི་ལོ་མཇུག་གྲོས་ཚོགས་བསྡུས་ཤིང་།ལོ་གཅིག་གི་རིང་ལ་མི་རིགས་སློབ་གསོའི་ལས་དོན་དུ་མགར་གྱི་དྲ་བས་མ་དངུལ་འབོར་ཆེན་བཏང་སྟེ་བོད་ཁུལ་གྱི་སློབ་འབྲིང་སློབ་མའི་རྩོམ་ཡིག་འགྲན་བསྡུར་སོགས་ཅུང་གཞི་རྒྱ་ཆེ་བའི་ལས་གཞི་འགའ་འགྲུབ་པར་བྱས་ཡོད་ལ།རྒྱ་ཆེའི་རྩོམ་པ་པོ་དང་ཀློག་པ་པོ་ཡོངས་ཀྱི་གྲོགས་དན་བཟང་བོའི་འོག་ངེད་བཙན་པོའི་མགར་གྱི་དྲ་བའི་ཀློག་གྲངས་ས་ཡ་གཉིས་ལྷག་བྱུང་བ་དེ་དང་།བོད་ཁུལ་གྱི་དགོན་སྡེ་དང་ལས་རིགས་འགའ་ལ་དྲྭ་ཚིགས་གསར་བ་བཟོ་རོགས་སོགས་རང་གི་ནུས་པས་བོད་ཀྱི་སྐད་ཡིག་ཆ་འཕྲིན་ཅན་དུ་གཏོང་བར་སྲི་ཞུ་ཅུང་ཙམ་བསྒྲུབས་པའི་སྐོར་དང་།ད་དུང་བཙན་པོའི་མགར་གྱི་དྲ་བའི་མ་ལག་གསར་བསྒྱུར་དང་ཡང་ན་ཁ་པར་གྱི་རིགས་དང་རྩིས་འཕྲུལ་ཡོངས་ཀྱི་མ་ལག་ནང་བོད་ཡིག་མཉེན་ཆས་མེད་ཀྱང།བོད་ཡིག་ཤར་རྒྱག་འཆར་བར་མ་ཟད།མྱུར་མོར་འཆར་ཐུབ་པའི་མཉེན་ཆས་མ་ལག་ཆ་ཚང་དུ་གཏོང་བའི་སྒྲིག་འཛུགས་སོགས་ལ་གྲོས་གཞི་མང་བོ་བཏོན་ཡོད།